# Puerto Natales

Puerto Natales Txileko hiria da, Patagonian dgoena, herrialdearen hegoaldean. Natales komunako hiriburua da, herrialdeko udalerririk handiena, eta Última Esperanza probintziakoa, Magallanes eta Txileko Antartika eskualdeari atxikita. 2017ko erroldaren arabera 19.023 biztanle zituen. Portua da (arrantza eta ferry lotura).

## Geografia

Puerto Natales Señoret kanalean eta Última Esperanza kaian dago, Ozeano Bareko Almirante Montt golkoarekin lotuta. 250 km-ra Punta Arenasetik, hirian aireportu bat dago, ruta 9 errepidetik 8 km-ra iparraldean. Ferry konexio erregularra eta autobusak daude Puerto Montt-etik Punta Arenas-era joateko. Puerto Natales 2.040 kilometrora dago Santiago hiriburutik hegoalderantz hegazkinez (2.801 km errepidetik Argentinan zehar) eta 192 kilometrora Magallanes eskualdeko Punta Arenas hiriburutik ipar-mendebalderantz hegazkinez. Hiri horrekin lotzen da Ruta 9 errepidearen bidez, baina, bestalde, ez dago iparraldera gainerako herrialdearekin lotzen duen errepiderik erliebea dela eta.

## Historia

Jatorriz Alakalufak eta Tehueltxeak amerindiarrek bizi izan ziren, eta eskualdea 1557an Juan Fernández Ladrillero nabigatzaileak aurkitu zuen. Aleman eta ingeles etorkinek XVIII. eta XIX. mendeetan estantziak garatu zituzten. Puerto Natales 1911an sortu zen ofizialki.

## Ekonomia

Eskualdeko jarduera nagusia oraindik ere ardien hazkuntza eta turismoa dira. Turistak (iparraldeko txiletarrak eta atzerritarrak), Torres del Paine Parke Nazionaleko paisaien edertasunarekin liluratuta, udan iristen dira.

## Eguraldia

Bere klima Punta Arenasen eta orokorrean Patagoniaren antzekoa da. Udan, tenperatura 17,3 °C eta 5,7 °C artean aldatzen da eta neguan 5,3 °C eta −2,8 °C artean . Udan (otsailean) batez besteko tenperatura 12,5 da °C eta neguan (uztailean) 1,9 °C. Haize nagusia mendebaldeko oso bat-batekoa eta bortitza da. Uda bihotzean, egunez ia 18 ordu egoten da eta alderantziz neguan gauez.
Datu klimatikoak (Puerto Natales) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 28 | 30 | 27 | 24 | 19 | 18 | 20 | 20 | 21 | 21 | 26 | 28 | 30 |
| Batez besteko tenperatura maximoa (°C) | 20 | 19 | 17 | 13 | 9 | 5 | 5 | 8 | 10 | 14 | 17 | 18 | 12 |
| Batez besteko tenperatura minimoa (°C) | 8 | 7 | 6 | 3 | 0 | -3 | -3 | −1 | 0 | 3 | 5 | 7 | 2.6 |
| Erregistraturiko tenperatura minimoa (°C) | 0 | 0 | -2 | -4 | -13 | -13.1 | -16 | -13 | -0 | -3 | -5 | -7 | -16 |
| Euria (mm) | 8 | 12 | 21 | 39 | 37 | 33 | 32 | 24 | 17 | 20 | 25 | 22 | 290 |
| Euri egunak (≥ 1 mm) | 5 | 5 | 6 | 6 | 9 | 6 | 5 | 4 | 5 | 5 | 4 | 7 | 67 |
| Elur egunak (≥ 1 mm) | 0 | 0 | 0 | 0 | 1 | 3 | 5 | 2 | 2 | 1 | 0 | 0 | 14 |
| Hezetasuna (%) | 74 | 74 | 78 | 82 | 83 | 84 | 83 | 83 | 81 | 75 | 73 | 74 | 78.7 |
| Iturria (1): My Weather 2 ||||||||||||||
| Iturria (2): Dirección Meteorológica de Chile ||||||||||||||

## Ondarea

Hiria ospetsua da milodonen tokiagatik. Hiritik hogei kilometrora dagoen kobazulo batean, milodonaren (gaztelaniaz milodón) presentziaren aztarnak aurkitu genituen, oso zaharra den lurreko nagi erraldoia, 3 metroko luzera duen ugaztun belarjalea eta tona bateko masa duena.

## Toponimia

1894an, Ernesto von Heinz eta Kurt Meyer alemaniar aitzindariek Natalis izena eman zioten egungo hiriaren iparraldean itsasoratzen den ibaiari. Hori gertatu zen Kristoren jaiotzaren ospakizunaren bezperan, abenduaren 24an, ibaia ikusi zutenean. Hortik "natalis", latinezko jaiotza esan nahi duena.

## Erreferentziak

* ↑ PUERTO NATALES - Datos normalizados. Instituto de Geografía. Pontificia Universidad Católica de Chile.
* ↑ Weather records Puerto Natales. .
* ↑ (Ingelesez) Meteochile Blog. (2019-2-4). El calor sigue batiendo récord. Dirección Meteorológica de Chile.

## Kanpo estekak

* (Gaztelaniaz) Webgune ofiziala
* (Ingelesez) (Gaztelaniaz) Puerto Montt / Puerto Eden / Puerto Natales ferry loturaren webgune ofiziala
* Datuak: Q1001339
* Multimedia: Puerto Natales / Q1001339